**Ақмола облыстық ұйымының құқықтық қорғау,**

**еңбек заңнамасын қадағалауға қоғамдық бақылау ұйымдастыру тиімділігін арттыру жөніндегі жұмысы**

**АНЫҚТАМА**

Кәсіподақтың Салалық кеңесінің жұмыс жоспарына сәйкес Атқару комитеті отырысына «Ақмола облыстық кәсіподақ ұйымының қызметкерлерді құқықтық қорғау, еңбек заңнамасын қадағалауға қоғамдық бақылау ұйымдастыру тиімділігін арттыру жөніндегі жұмысы» мәселелерін қарау мақсатында 2021 жылғы 15-16 сәуірде Кәсіподақтың Салалық Кеңесі аппаратының қызметкерлері (Кидирбаева Р.М., Бектабанов А.Ж.,Бейсембаева М.Б.) тарапынан облыстық комитеттің құқықтық қызметі, іс жүргізу жағдайы жұмыстары зерделеніп, қызмет бағыттары бойынша тиімділіктерін арттыру жөнінде тәжірибелік және әдістемелік көмек көрсетілді.

Кәсіподақтың XIV съезд шешімдерін орындай отырып, облыстық кәсіподақ ұйымы қызметінің негізгі бағыты ретінде жұмыс берушілердің еңбек заңнамасын, кәсіподақтар туралы заңнамасын, ұжымдық шарттар мен келісімдер міндеттемелерін орындауына қоғамдық бақылаудан тұратын құқықтық жұмыс, кәсіподақ мүшелерінің әлеуметтік-еңбек құқықтары мен мүдделерін қорғау, кәсіподақ органдары мен кәсіподақ мүшелеріне кеңес беру-құқықтық көмек көрсету болып табылады.

Облыстық ұйым құрамында 39452 кәсіподақ мүшесі бар (студенттермен бірге), оның ішінде 35361 жұмыс жасайтын мүшелерін біріктіретін 21 филиал және 797 бастауыш кәсіподақ ұйымдары кіреді.

Кәсіподақтың құқық қорғау қызметі «Қазақстандық салалық білім және ғылым қызметкерлерінің кәсіподағы» ҚБ құқықтық қызметі туралы Ережеге сәйкес төмендегі негізгі бағыттар бойынша жүзеге асырылады:

- еңбек заңнамасының қадағалануын бақылау;

- әлеуметтік әріптестік аясында әлеуметтік-еңбек қатынастарын шарттық реттеуге қатысу;

- қызметкерлердің құқықтары мен мүдделерін сотқа дейін және сотта қорғау;

- құқықтық мәселелер бойынша ақпараттық-әдістемелік жұмыс, активті және білім беру ұйымдарының басшыларын оқыту.

Осы мақсаттар мен міндеттерді іске асыру үшін облыстық комитет нақты жұмыс жүргізеді, кәсіподақ штатында бас маман – еңбек инспекторының 1 штаттық бірлігі (Жумашева М.Д.) көзделіп, оған кәсіподақ органдары мен ұйымдарда құқық қорғау қызметі, ЕҚжЕҚ жөніндегі жұмыстары артылған, сонымен қатар, облыстық ұйымның ұйымдастырушылық жұмысының бір бөлігі де жүктелген.

**Ақмола облыстық кәсіподақ ұйымының 2019-2020 жылдардағы кәсіподақ мүшелерін құқықтық қорғау мәселелері бойынша қызметінің сандық және сапалық көрсеткіштері**

|  |  |  |  |
| --- | --- | --- | --- |
| **№** | **Көрсеткіштер** | **2019 ж.** | **2020 ж.** |
| 1. | Құқықтық қызметтің сандық құрамы (штаттық бірлік) | 1 | 1 |
| 2. | Құқықтық еңбек инспекторларының саны | **1** | **1** |
| 3. | Еңбек заңнамасының орындалуына қоғамдық бақылау жүзеге асырылған ұйымдар саны (барлығы) | **53** | **25** |
| 4. | Анықталған еңбек заңнамасын бұзушылықтар (барлығы), соның ішінде: | **24** | **11** |
| * еңбекақы төлеуге қатысты | | 12 | 5 |  |
| * жұмыс уақыты мен демалу уақытының режимі бойынша | | 7 | 3 |  |
| * еңбек қатынастарын рәсімдеу бойынша | | 5 | 3 |  |
| 5. | Жұмыс берушілерге бұзушылықтарды жою жөнінде ұсыныстар жіберілді | 24 | 11 |
| бұзушылықтарды жою туралы жауаптар алынды | | 10 | 11 |  |
| 6. | Мемлекеттік еңбек инспекциясына, прокуратураға, басқа да мемлекеттік органдарға жіберілген материалдар | 0 | 0 |
| 7. | Кәсіподақ мүшелерінің құқықтары мен заңды мүдделерін қорғауға сотқа жіберілген талап арыздар | 0 | 2 |
| 8. | Кәсіподақ мүшелерінің өтініштері бойынша жасалған талап арыздары, өзге де процессуалдық құжаттар | 0 | 2 |
| 9. | Соттарда қамтамасыз етілген өкілдік | 0 | 2 |
| 10. | Жұмыс орындарына қайта алынды (барлығы) | 0 | 0 |
| соның ішінде сот орындарына жүгінулер арқылы | | 0 | 0 |  |
| 11. | Жұмыстан заңсыз шығарудың алдын алды | 0 | 0 |
| 12. | Кәсіподақ органдарының талаптары бойынша кәсіподақ мүшелеріне қайтарылған заңсыз ұсталынған немесе төленбеген ақшалай қаражат (*теңгемен)* | **0** | **17946070** |
| 13. | Кәсіподақ мүшелерінің қаралған жазбаша өтініштері | 82 | 70 |
| 14. | Құқықтық мәселелер бойынша ауызша кеңестер берілді, барлығы: | **965** | **1112** |
| соның ішінде жеке қабылдауда | | 293 | 264 |  |
| телефон бойынша | | 672 | 802 |  |
| БАҚ-та | | 0 | 0 |  |
| ғаламтор жаһандық компьютер желісінде | | 0 | 46 |  |
| 15. | Құқықтық тақырыптарға оқылған лекциялар мен баяндамалар | 38 | 9 |
| 16. | Кәсіподақ активімен, басшылармен, қызметкер-кәсіподақ мүшелермен құқықтық тақырып бойынша өткізілген семинарлар | 52 | 4 |
| 17. | Кәсіподақ комитеттері үшін құқықтық мәселелер бойынша әзірленген әдістемелік нұсқаулықтар | 12 | 2 |
| 18. | Құқықтық қызметтің экономикалық нәтижесі *(теңгемен)* | 0 | **17 946 070** |

Құқықтық қызмет – бас маман тарапынан кәсіподақ мүшелері үшін құқықтық мәселелер бойынша заңгерлік кеңестер жүргізілді. Облыстың кәсіподақ ұйымдары соңғы екі жылда түрлі сұрақтар (жалақыны есептеу, біліктілік санатын беру, еңбек демалысының ұзақтығы, сауықтыру жәрбемақысын төлеу және т.б.) бойынша 2077 кеңес (2019 жылы – 965, ал 2020 жылы – 1 112 кеңес) берді.

Талданатын мерзімде білім беру ұйымдары басшыларынан, қатардағы кәсіподақ мүшелерінен кеңес сұраған өтініштер санының көбеюі бір жағынан, кәсіподақ қызметіне деген сенім көрсеткіші болады табылады, дегенмен, бұл облыстағы білім беру ұйымдарында шешілмеген түйіткілдердің де бар екенін білдіреді.

Кәсіподақ мүшелерін құқықтық қорғауды ұйымдастыру жөніндегі жұмыста кәсіподақ аппараты кәсіподақ мүшелеріне кеңес беруге, кәсіподақ кадрлары мен активіне құқықтық сұрақтар бойынша семинарлар мен оқулар дайындау мен өткізуге аса мән береді. Қаралатын мерзімде облыстық ұйым кәсіподақ активімен, басшылармен, кәсіподақ мүшелері-қызметкерлермен құқықтық тақырыптар бойынша 56 семинар өткізді. Өткізілетін семинарлардың негізгі тақырыптары – Салалық кәсіподақ пен ҚР БжҒМ әдістемелік нұсқаулықтарын, ҚР еңбек Кодексінің нормалары мен ережелерін түсіндіру және оларды кәсіподақ ұйымдарының жұмысында қолдану тәжірибесі.

Кәсіподақ мүшелеріне білікті құқықтық көмек көрсетеді: 2020 жылы қызметкерлердің 70 жазбаша өтініштері қаралып, белгіленген мерзімде тіркеліп, орындалды. Ұжымдық шарттар барлық бастауыш ұйымдарда әрекет етеді.

Түскен өтініштер мазмұнын талдау, аймақтағы білім беру ұйымдарында еңбекақы төлеу, еңбек демалысы және сауықтыру жәрдемақыларын есептеу, жұмыс уақытының режимін қадағалау мәселелерінде бұрынғыдай заң бұзушылықтардың бар екенін көрсетті.

Құқықтық қызмет жұмысының тиімділігіне қатысты аймақтық кәсіподақтың еңбекақы төлеу, коммуналдық қызмет өтемақысы, сот орындарына жүгіну бойынша жұмыс нәтижелілігін айта отырып, соның септігінен 17 миллион теңгеден астам төленбеген ақшалай қаражат қайтарылды.

Білім беру ұйымдарында қоғамдық бақылау аясында ЕҚжЕҚ жұмысы бойынша жұмыс берушілердің ұжымдық шарттармен және келісімдермен көзделген еңбекті қорғау жөніндегі міндеттемелерін орындау бойынша 33 тексеру жүргізілді. Кәсіподақ мүшелерінің еңбекті қорғау саласындағы құқықтарын бұзумен байланысты қаралған жеке өтініштері, арыздары мен шағымдары – 7, оның ішінде қызметкердің пайдасына шешілгені – 7. Жұмыс берушілермен 2020 жылы аудандық, қалалық филиалдардағы келісімдермен және ұжымдық шарттармен көзделген ЕҚжЕҚ бойынша шараларға арналған жалпы жұмсалған ақшалай қаражат сомасы - 335 177 000 теңге. Жазатайым, оның ішінде өлімге әкеп соғатын оқиға жоқ.

Аймақта білім беру саласында аймақ және кәсіподақ филиалдары деңгейлерінде әлеуметтік әріптестік пен әлеуметтік және еңбек қатынастарын реттеу жөніндегі салалық комиссиялар жұмыс жасайды. 2021-2023 жылдарға арналған жаңа облыстық аймақтық салалық келісім еңбек жөніндегі уәкілетті мемлекеттік органнан тіркеуден өтті.

Әлеуметтік әріптестікті дамыту және еңбек қатынастары жағдайының мәселелері кәсіподақ комитетінің және Атқару комитетінің мәжілістерінде жүйелі түрде қаралып тұрады.

Қызметкерлерді құқықтық қорғау, еңбек заңнамасының орындалуына қоғамдық бақылау мәселелерін қарау барысында аппарат мамандарына, бастауыш кәсіподақ ұйымдарының активіне және төрағаларына тәжірибелік әдістемелік көмек көрсетілді.

Еңбек заңнамасының орындалуына қоғамдық бақылау тиімділігін арттыру үшін облыстық комитетке өз мамандарының күшімен білім беру ұйымдарында еңбек заңнамасын қадағалау жөнінде жоспарлы бақылауды жүзеге асыру ұсынылды.

Іс қағаздарын қатысты аппараттарда және кәсіподақ органдары мен ұйымдарында тиімді жұмыс жүргізуді ұйымдастыру үшін «Кәсіподақ органдарындағы жеке және заңды тұлғалардың өтініштерін қарауды ұйымдастыру және іс жүргізу жөніндегі нұсқаулықты» орындауға ерекше көңіл бөлінеді. Бұл орайда облыстық ұйымның аппаратында іс қағаздарын жүргізу жауапкершілігі бас маман Ж.К. Есімоваға жүктелген.

2019 жылы аппаратқа 114 құжат, 2020 жылы – 132, 2021 жылдың басына бері – 80 құжат түсті. Облыстық ұйым басшысының бұрыштамасына сәйкес құжаттар аппарат қызметкерлеріне орындауға, адрес иесіне ақпарат дайындауға немесе жұмыста қолдануға жіберіледі.

Түскен құжаттарды қарау және орындау мерзімі қадағаланады. Тексеру барысында жауапсыз немесе қараусыз қалған құжаттар анықталған жоқ.

2019 жылы 132 хат, 2020 жылы – 167, 2021 жылдың басынан бері – 113 хат жіберілді.

Жеке және заңды тұлғалардың өтініштерімен жұмыс Қазақстандық салалық білім және ғылым қызметкерлері кәсіподағының Атқару комитетінің 2015 жылғы 10 сәуірдегі қаулысымен бекітілген Нұсқаулыққа сәйкес жүргізіледі. Облыстық кәсіподақтың электрондық мекенжайына тұскен жазбаша өтініштер кіріс құжаттары журналында, сондай-ақ жеке қабылдау өтініштері тіркеу және есепке алу журналында тіркеледі. Өтініштерді қарау тәртібі мен мерзімі Нұсқаулыққа сәйкес жүзеге асырылады.

Өтініштермен жұмыс мониторингі тоқсан сайын облыстық ұйымның құрылымдық бөлімшелеріне қатысты жүзеге асырылады. 2019 жылдан бастап осы уақытқа дейінгі мерзімде кәсіподақ мүшелерінен 37 өтініш түсті. 2019 жылы – 9, 2020 жылы-23, 2021 жылдың басынан бері – 5, Өтініштердің көпшілігі ұйымның электрондық поштасына түседі.

Облыстық аппаратқа түсетін арыздар мен өтініштер тақырыптары келесідей:

- еңбек қатынастары;

- оқу процесін ұйымдастыру;

- еңбек демалысының, сауықтыру жәрдемақыларын есептеу туралы;

- педагогтарды аттестаттау және санаттарын беру туралы;

- материалдық көмек көрсету туралы;

- санаторлық-шипажайлық жолдамалар бөлу туралы.

Жазбаша өтініштерге жазбаша жауаптар берілді, қарау мерзімдерінің бұзушылығы анықталған жоқ. Жергілікті жерлерден түскен өтініштер жауап үшін облыстық кәсіподақтың аудандық және қалалық филиалдарына жіберіледі. Қайта жіберілген өтініштер мерзімдерін қадағалауға бақылау жүргізіледі.

Жыл сайын Кеңес қаулысымен облыстық кәсіподақтың ағымдағы жылға жұмыс Жоспары бекітіледі. 2019-2020 жылдары және 2021 жылдың есеп беру мерзімінде облыстық ұйымымен Кәсіподақ кеңесінің 6 отырысы және Атқару комитетінің 6 отырысы өткізілді.

Облыстық кәсіподақ Кеңесінің және атқару комитетінің мәжілістерінде аудандық және қалалық келісімдердің орындалуы жөнінде іс-шараларды іске асыру барысы туралы, әлеуметтік әріптестікті дамытуға қатысты кәсіподақ филиалдарының жұмысы туралы, аудандық комитеттер мен бастауыш кәсіподақ ұйымдарының әлеуметтік-еңбек құқықтарын қорғау жөніндегі қызметтерінің тиімділігін арттыру жөніндегі жұмыс туралы, кәсіподақ кадрлары мен активін оқыту тиімділігін арттыру туралы, кірістер мен шығыстар сметасын, жұмыс жоспарларын бекіту туралы, статистикалық есептілік қорытындысы туралы, білім беру қызметкерлерінің балаларын сауықтыру жөніндегі филиалдардың жүргізетін жұмыстары туралы, облыстық спартакиадалар, түрлі байқаулар ережелерін бекіту туралы, материалдық көмек көрсету туралы, кәсіподақ наградаларымен марапаттау және салалық білім беру кәсіподағы Кеңесінің, Атқару комитетінің қабылданған қаулыларын орындау туралы мәселелер қаралды.

Облыстық кәсіподақ ұйымы жұмысының қорытындысы бойынша **ҰСЫНЫЛДЫ:**

1. Кәсіподақ Нұсқаулығы мен Ережелерінің талаптарына сәйкес құқықтық жұмыс қызметінің нәтижелері туралы Мәлімет ретке келтірілсін;

2. Білім беру ұйымдарында жоспарлы тексерулер арқылы еңбек заңнамасының орындалуына қоғамдық бақылауды ұйымдастыру жөніндегі жұмыс жандандырылсын;

3. Құқықтық жұмыс тиімділігін арттыру үшін бас маманның лауазымдық міндеттемелері қайта қаралсын және, мүмкіндігінше, құқықтық қызмет штаты күшейтілсін;

4. Кәсіподақ Нұсқаулығы мен Ережелерінің талаптарына сәйкес қалалық Кәсіподақтың құқықтық жұмыс қызметінің нәтижелері туралы мәлімет ретке келтірілсін;

5. Қалалық Кәсіподақтағы еңбек заңнамасының нормаларын қадағалауға қоғамдық бақылау жөніндегі жұмыс жандандырылсын;

6. ҚР мемлекеттік және мемлекеттік емес ұйымдарында құжаттама жасау, құжаттарды басқару және электрондық құжат айналымы жүйесін пайдалану Тәртібіне сәйкес, облыстық комитетке құжаттарды таза ақ қағаздарға рәсімдеу ұсынылды;

7. Филиалдар төрағаларымен және аппарат қызметкерлерімен еңбек шарттары ретке келтірілсін;

8. Өткен жылдар құжаттарын архивтеу, сақтау және жою жөніндегі жұмыс ұйымдастырылсын. Жауапты тұлғаларға өкімдер, хаттамалар рәсімдеу жөнінде ұсыныстар берілді.

**Құқықтық жұмыс, ЕҚжЕҚ бөлімі**